अतिक्रमण करने वालों के खिलाफ कार्रवाई की मांग
डीडवाना| गांवरामसाबास की गोचर भूमि से अतिक्रमण हटाने की मांग को लेकर ग्रामीणों ने एसडीएम उत्तम सिंह शेखावत को ज्ञापन सौंपा। रामसाबास सरपंच रामचंद्र मेघवाल के नेतृत्व में दिए गए ज्ञापन में ग्रामीणों ने बताया कि गांव की गोचर भूमि पर कुछ लोगों ने अतिक्रमण कर रखा है। ज्ञापन में बताया कि गोचर भूमि पर अतिक्रमण करने वाले अतिक्रमी ग्रामीणों को धमकी भी दे रहे है। उन्होंने एसडीएम से अतिक्रमण करने वालों के खिलाफ कार्रवाई की मांग की है। ग्रामीणों ने बताया कि अतिक्रमण के कारण सड़क का कार्य भी बंद हो गया है। ज्ञापन देने वालों में अब्दुल सलाम, हाकम अली, मुंशी, जमीर, इकराम, गफार, अब्दुल मुतलीब, मो. समीर मौजूद थे।
hin_Deva hin_Deva